Elbiler op til 400.000 kroner bliver afgiftsfri

Der vil stadig være afgift på store elbiler som Tesla, men kan du “nøjes” med en BMW i3, kan du købe den uden afgifter i de næste to år. Skatteminister Karsten Lauritzen (Venstre) fremlægger i næste uge et lovforslag, der skal gøre det muligt at købe elbil afgiftsfrit, så længe bilen ikke koster mere end 400.000 kroner. Regeringen har fundet opbakning til forslaget fra Dansk Folkeparti.

Oprindeligt var det målet, at der skulle laves en bred aftale – og den var lovet inden jul. Men det lykkedes ikke, da oppositionen kritiserer forslaget for ikke at være ambitiøst nok. Oppositionen vil dog stemme for forslaget, loves det. Regeringen, derimod, vil gerne lukke en aftale hurtigt, der da er frygt for, at borgerne venter med at købe elbiler, hvis der er tegn på, at afgiften vil falde i en kommende politisk aftale.

Aftalen vil ifølge skatteministeren give omkring 1.000 nye elbiler. Samtidig giver det en kommission tid til at komme med et bud på, hvordan omstillingen af transportsektoren skal finansieres.

– Der er langt op til det mål, vi har. Men det handler mere om at få ro, siger Karsten Lauritzen til Ritzau.

Her er priseksempler på elbiler, der ryger ind under den kommende aftale:

Renault Zoe: rækkevidde 120-160km (165.000 kr.)

VW e-Up: rækkevidde på 100-120km (186.315 kr.)

Nissan Leaf: rækkevidde på 100-150km (250.000 kr.)

BMW i3: rækkevidde på 120-160km (282.000 kr.)

VW e-Golf: rækkevidde på 120-150km (290.000 kr.)

Elbiler op til 400.000 kroner bliver afgiftsfri